
(yllwynedi6 i Mes. fyoberb ffvang, lleyn ; 


Llanllyfni. 


MARG'RETTA, addfwyn, dawel, 
Swn dy ddagrau dreiddiodd drwy 


j Dak-Bungalow i hen Gymru, 


Lle mae d'enw'n anwyl mwy; 
Mae dy drallod yn y pellder 
Wedi enyn ynom fraw, 
Ac anfonwn gydymdeimlad 
'Tros y tonau brigwyn draw. 


Y mae'ch holl ofidiau, bellach, 
Fel cenadon Iesu gwiw, 

Yn ddyddorol gan y ddaear, 
Ac yn werthfawr gan eich Duw; 

Golchodd grym y dôn yn Dacca, 
Ar ororau Cymru fâd, 

Chwiban oer y gwynt glybuwyd 
Ar aelwydydd hoff eich gwlad. 


'Ti fyfyriaist lawer diwrnod 
Gyda phryder dan dy fron, 
Am lawenydd a gofidiau, 
Cwpan gymysg yn Shillon; 
Ond cyn cyrhaedd Bryniau Cassia, 
Dacw'r cwmwl yn crynhoi, 
Tithau'n llefain yn y wasgfa 
Ofn i'th holl gysuron ffoi. 


Dysgaist wers ar lan yr Hoogly,, 
Ddyg ei ffrwyth yn Cassia bell, 
Ac a enfyn beraroglau 
Odyflaeni'r wlad sydd well; 
Dysgaist bwyso (fel y tystiaist) 
Ar yr Iesu, gadarn Wr, 
Dysgaist ffoi yn nydd y profi, 
A chael lleches yn y Twr. 


Gelli di gyfeirio'r Cassi, 
Pan yn trengu dan eu loes, 
At un wrendy gwynion Pagan, 
Yn haeddianau gwaed y groes; 
Gwelaist ti yr Archoffeiriad, 
Clywaist swn y clychau hedd, 
Gelli ganmawl enw'r Person 
Gefaist fywyd yn ei wedd. 


Cadd dy Briod hoff ei arbed, 
Gwerthfawr oedd ei einioes ef, 

Rhaid i'r arfaeth wrth y gweithiwr, 
I hyrwyddo terynas nef; 

Y mae gan yr Iesu dlysau, 
Fyrdd yn nheml eilun Dduw, 

A chewch chwi y fraint o'u cyrchu, 
Eto'n ol i Salem wiw. 

